section_heading: Klerička karijera
paragraph_text: Guido Foucois, Fulcodi ili Guido le Gros rođen je 1200. godine u Saint Gillesu na Rhoni. 1257. postao je biskup od Le Puya, 1259. nadbiskup Narbonne te 1261. Kardinalbiskup od Sabine. Prije njegovog pontifikata, Klement je u Parizu studirao i bio oženjen. Nakon ženine smrti, zaređuje se. Bio je savjetnik na dvoru grofa od Toulousea i u savjetnom vijeću Ludviga Svetog. Kao kardinal i papin legat (poslanik) uzaludno je pokušavao putovati u Englesku. Bio je zaljubljen u mistiku o čemu svjedoče njegovi stihovi u Sedam radosti Marije. Napisao je i „consultationes“ koji govori o praksi inkvizicije.